Yehuda Shoenfeld

Yehuda Shoenfeld (født 14. februar 1948 i den slovakiske del av Tsjekkoslovakia) er en israelsk lege og forsker med autoimmun sykdom som fagfelt. Han arbeider ved Sheba Medical Center i Tel HaShomer og Sackler Faculty of Medicine ved Universitetet i Tel Aviv. Han er redaktør for to tidsskrifter, Harefuah som utgis på hebraisk med sammendrag på engelsk, og Israel Medical Association Journal. Han er sjefsredaktør i Autoimmunity Reviews og medredaktør i Journal of Autoimmunity.Shoenfelds biografi , Universitetet i Tel Aviv

 Syn på vaksiner 

Shoenfeld har fått størst oppmerksomhet for sitt syn på vaksiner, særlig gjelder dette vaksinen mot HPV-relatert kreft. Han har opptrådt som vitne i en rekke saker hvor pasienter som hevder seg rammet av alvorlige bivirkninger av vaksinen.Antivaccinationists against the HPV vaccine, Round 5,000 ScienceBlogs Han har i denne sammenheng introdusert et eget syndrom som han har kalt ASIA (Autoimmune/inflammatory syndrome induced by adjuvants) ‘ASIA’ – Autoimmune/inflammatory syndrome induced by adjuvants Journal of Autoimmunity, Volume 36, Issue 1, februar 2011 Denne diagnosen anerkjennes imidlertid ikke som reell av fagfeller.Revisiting adverse reactions to vaccines: A critical appraisal of Autoimmune Syndrome Induced by Adjuvants (ASIA). Journal of autoimmunity, mai 2015; 59:77-84. doi: 10.1016/j.jaut.2015.02.005.

I 2015 gikk Shoenfeld og seks israelske kolleger sammen med de canadiske forskerne Chris Shaw og Lucija Tomljenovic i en studie hvor det ble konkludert med at HPV-vaksinen ga adferdsendringer hos mus. Denne studien ble i 2016 trukket tilbake etter at fagfeller hadde påpekt at studiens metode ikke holdt mål og at konklusjonene som ble trukket ikke kunne støttes.Paper Linking Vaccine to Behavioral Changes Removed The Scientist‘Seriously flawed’ study linking behavioral problems to Gardasil has been retracted The Washington Post

Shoenfeld deltok i 2011 i filmen The Greater Good som blant annet fremmer myten om at MMR-vaksinen fører til autisme.The Greater Good: Pure, unadulterated anti-vaccine propaganda masquerading as a “balanced” documentary Science-Based Medicine Han har også deltatt som foredragsholder på en rekke vaksinekritiske konferanse sammen med blant andre Andrew Wakefield, og sitter i det vitenskapelige rådet hos den vaksinekritiske organisasjonen Children’s Medical Safety Research Institute.

 Referanser 

 Eksterne lenker 


Kategori:Israelske forskere
Kategori:Israelske leger
Kategori:Vaksinemotstandere
Kategori:Personer etter føde- eller oppvekststed i Slovakia